stanford-oval/wikipedia huggingface dataset:
גנו (בעל חיים)
אקולוגיה > סכנות ושימור הגנו

כיום יש ירידה חדה בגודל אוכלוסיית הגנו. תופעת ההגירה של הגנו דורשת שטחי מרעה גדולים אשר ירידתם הולכת ופוחתת בעקבות דרישות האדם לאדמות ונוף. האיום המרכזי מגיע מהצבת מחסומים, גדרות וכבישים שהאדם מציב, ומציד לא חוקי אשר מתרחש בשטחי מרעה. בנוסף לאיומי הטרף הטבעיים שמגיעים מחיות הטרף (אריות, נמרים, זאבים טלואים, ברדלסים וצבועים). בעקבות כך הגנו סווג על ידי האיחוד International Union for Conservation of Nature) 'IUCN') לבעל-חיים אשר נמצא בסכנה והוכנס לרשימה האדומה (IUCN Red List) הכוללת בתוכה רשימת זנים בסיכון.
כיום מאמינים כי קיימים כ-18,000 פרטים אשר 7,000 מתוכם נמצאים בנמיביה, מחוץ לשטחי המרעה הטבעיים שלהם, מהמקומות בהם הם גדלו. 80% מהם נמצאים בשטחים פרטיים ו-20% מתוכם נמצאים באזורים מוגנים. כניסתם לנמיביה זכתה להצלחה רבה ועלתה משמעותית את מספר מ-150 בשנת 1982 ל-7000 בשנת 1992.
אקולוגיה > קשר עם האדם ושימוש

הגנו מבוקש על יד בני אדם כמענה למספר צרכים: עור הגנו נחשב כבעל באיכות גבוהה, ובשרם יבש גס וקשה. הגנו נהרג לצורך מאכל, ובמיוחד לצורך ייצור ה-biltong, זהו בשר ציד יבש ופופולרי מאוד בדרום אפריקה. בשר הנקבה רך יותר מזה של הזכרים. הגנו מהווה מטרה עבור ציידי הבשר הלא חוקיים, מכיוון שקל למצוא אותו. שווי בשרו הוערך בשנת 2008 באזור ה-0.47$ לק"ג. תועלת נוספת עבור האדם היא צואתו של הגנו אשר מפרה ומדשנת את אדמותיו החקלאיות. מאידך, הגנו עלול להעביר מחלות, לגרום למגפות ולהפיץ קרציות ותולעים.
נדידת הגנו בסרנגטי

בכל שנה בתקופה זהה, מתחילה הנדידה המעגלית הגדולה של הגנו באזור השימור נגורונגורו בדרום הסרנגטי בטנזניה, ונעה בכיוון השעון דרך הפארק הלאומי של הסרנגטי, וצפונה לעבר שמורת המסאי מארה בקניה.
נדידה זו היא תופעה טבעית הנוצרת בעקבות זמינות שטחי המרעה. במהלכה, כ-1.4 מיליון גנו, עדרי זברות וצבאים ממין צבי תומסון, נעים בין העונה היבשה והרטובה כ-30,000 ק"מ.
בקרב זני הגנו, הגנו השחור והגנו הכחול, הראשון לרוב נוודי ואילו מתוך הזן השני ישנן גם אוכלוסיות נוודיות וגם אוכלוסיות שאינן נוודיות.
רוב תופעת הנדידה מתרחשת באזור המערכת האקולוגית של הסרנגטי-מארה, המורכבת מאזורי פארקים לאומיים, אזורי שימור ואזורים המוגנים מציד, שמתפרשים על מעל 10,000 קילומטרים רבועים (10,000,000 דונמים) בטנזניה וקניה.
נדידת הגנו בסרנגטי היא חלק ייחודי ממורשת ביולוגית. אחת נקודות הציון המרכזיות במהלך הנדידה היא חציית נהר המארה בטנזניה או בקניה.
נדידת הגנו בסרנגטי > מסלול ועונות הנדידה

השלב ההתחלתי מתרחש בסביבות ינואר עד מרץ, כשעונת ההמלטה מתחילה, תקופה בה העשב בשל וזמין לזברות, גנו, צבאים, ובעלי חיים נוספים.
במהלך פברואר, הגנו נמצאים בדרום המערכת האקולוגית, רועים במישורים בעלי העשב הנמוך, והנקבות ממליטות כ-500,000 עגלים תוך כשבועיים-שלושה.
כשעונת הגשם מסתיימת במאי, הגנו מתחילים לנוע צפונה לאזורים שסביב לנהר הגרומטי, שם הם בדרך כלל נשארים עד סוף יוני. חציית נהרות הגרומטי והמארה מתחילות ביוני. העדרים מגיעים לקניה בסוף יולי - תחילת אוגוסט, ושם יישארו עד סוף העונה היבשה.
בתחילת נובמבר, עם התחלת הגשמים הקצרים, הנדידה מתחילה לנוע שוב דרומה, לעבר המישורים נמוכי העשב באזור הדרומי-מזרחי. העדרים בדרך כלל מגיעים בדצמבר, כך שיש להם מספיק זמן עד עונת ההמלטה בפברואר.
נדידת הגנו בסרנגטי > הסיבות לנדידה

מספר השערות ניסו להסביר את הנדידה השנתית של הגנו בסרנגטי.
הנדידה מונעת בעיקר מכמות הגשמים שמגיעה מהמישורים הדרומיים בעלי העשב הנמוך, לאזורי הסוואנה והקרקעות המיוערות עם עשב גבוה בצפון, מרכז ומערב של המערכת האקולוגית.
כמות הגשמים יוצרת אילוץ: בסוף העונה הגשומה, המינים הנודדים עוזבים את המישורים בהם העשב מתייבש, והעשב הירוק הופך למוגבל בטווח הצפוני והגשום יותר של המערכת האקולוגית.
אילוץ זה מחייב את הגנו ומינים נודדים נוספים לנוע צפונה.
נדידת הגנו בסרנגטי > הזנים הנודדים

באזור השימור נגורונגורו רוב בעלי החיים יושבי קבע, והזכרים מתחזקים רשת טריטוריות במהלך השנה. נקבות וצעירים יוצרים קבוצות של כ-10 אינדיבידואלים, או מצטרפים להתקבצויות גדולות יותר, וזכרים חסרי טריטוריה יוצרים קבוצות רווקים.
בסרנגטי ובטרנגירי האוכלוסיות בעיקרן נוודיות, מאופיינות בעדרים שמכילים זכרים ונקבות, אך קיימות גם תתי אוכלוסיות יושבות קבע. במהלך עונת הייחום, הזכרים יוצרים טריטוריות זמניות לכמספר שעות עד יום, ומנסים לאסוף מספר נקבות איתן הם מזדווגים, אבל בקרוב הם יצטרכו להמשיך, לעיתים קרובים ממשיכים הלאה כדי ליצור טריטוריה זמנית אחרת.
במסאי מארה, האוכלוסייה היושבת קבע של הגנו הכחול הדלדלה מכ-119,000 פריטים ב-1977, לכ-22,000 ב-1997. נראה שהסיבה לירידה זו היא התחרות ההולכת וגדלה בין הבקר לגנו על אזורי מרעה שקטנים כתוצאה משינויים בשיטות חקלאיות, וייתכן שבגלל תנודות בירידת גשמים.
נדידת הגנו בסרנגטי > השפעת הנדידה על המערכת האקולוגית

ראשית, במהלך נדידת הגנו, הוא ניזון מהעשב ומדשן את האדמה בעזרת גלליו. ניתן לחלק את המערכת האקולוגית של הסרנגטי, בהכללה, לשני סוגי אזורי מחיה עיקריים: מישורים חסרי עצים בעלי עשב נמוך, הנמצאים בחלקה הדרומי של האקוסיסטמה, והסוואנה בעלת העשב הגבוה והקרקעות המיוערות בצפונה ובמערבה. הגנו הם אוכלי עשב במערכת זו, עם אוכלוסייה שמוערכת בין 1 ל-1.4 מיליון פריטים לאורך 25 השנה האחרונות.
שנית, אריות, צ'יטות, צבועים, תנינים וטורפים נוספים מסתמכים עליהם כמזון. אלפי גנו נטרפים מידיי שנה, חלקם על הקרקע, חלקם בזמן חציית נהר על ידי תניני יאור, וחלקם לאחר טביעה בזמן חציית נהר, על ידי עוזניות או תניני יאור.
נדידת הגנו בסרנגטי > סכנות ואיומים במהלך הנדידה

אחת הסכנות הגדולות במהלך הנדידה היא חציית נהר המארה, קצת לאחר המעבר מטנזניה לקניה. לא ידועה הסיבה לבחירת העדר את הנקודה בה יחצו את הנהר, נקודה שעשויה להשתנות מחציה לחציה. הם מתגודדים על גדת הנהר, רצים קדימה ואחורה, חסרי מנוחה ולחוצים לקראת המעבר בנהר. מלבד סכנת הטביעה, מחכים לגנו תניני יאור גדולים שמציבים עצמם ליד נקודות החציה ותופסים פריטים מהעדר כשאלה מטלטלים במים.
בנוסף לכך, לאורך השנים 2017–2020, נהר המארה הפך לעמוק בצורה מסוכנת עבור הגנו, באופן חלקי בגלל כריתת היערות בקו פרשת המים.
יתר על כן, בעקבות אוכלוסיית בני האדם ההולכת וגדלה במזרח אפריקה, מדענים הביעו דאגה שלחצים של פיתוח, כריתת יערות, וציד לא חוקי יהוו סכנה עבור הגנו. העדר הגיע לשיא כמעט היסטורי של 1.5 מיליון פריטי לפניי כעשור, וכעת מונה רק כ-1.2 מיליון. ייתכן גם שירידה זו נובעת משינוי אקלים - האוקיינוס ההודי מתחמם ורוחות מעבירות לחות למזרח אפריקה, כתוצאה מכך מתרחשות תקופות של בצורת או מערכות גשם אינטנסיביות יותר, שמעלות את הסיכוי לאיום חדש על הגנו והנדידה שלו.
אוכלוסיית הגנו במדינות אפריקה

דרום אפריקה – על פי הערכות, קיימים כ-40,000 פרטי גנו כחול בדרום אפריקה.
חלקם בחוות פרטיות וחלקם בפארקים לאומיים, כדוגמת פארק קרוגר, שמורות קוואזולו-נטאל, שמורת מדיקווה והפארק הלאומי פילנסברג.
זימבבואה – עיקר אוכלוסיית הגנו בזימבבואה ממוקמת באזור הספארי למקו, ומונה כ-8,000 פרטים.
ניתן למצוא כמה מאות פרטים נוספים בחוות פרטיות וכמאה פרטים בפארק הלאומי גונרזהו.
בוטסואנה וקלהארי – מספר הפרטים בבוטסואנה מוערך בכ-46,000.
בצפון הקלהארי, מספר הפרטים מוערך בכ-14,000 ומרוכז בעיקר בדלתת האוקבנגו ובפארק הלאומי מקגדיקגדי. בחוות טולי בלוק שבמזרח הקלהארי, מוערך מספר הפרטים בכ-19,000. כ-10,000 – 12,000 נוספים שוכנים בפארקים בדרום מערב הקלהארי.
נמיביה – על פי הערכות, בפארק הלאומי אטושה, שוכנים כ-2,000 – 3,000 פרטים.
ניתן לשער כי קיימים עוד פרטים רבים בחוות פרטיות, אך מספרם אינו ידוע.
זמביה וברוטסלאנד – בעזרת African Parks, ארגון חוץ ממשלתי שלא למטרות רווח, הוגברו מאמצי השימור והופחת הציד הלא חוקי בפארק הלאומי ליאווה פליין ומספר הפרטים בפארק מוערך בכ-23,500.
מוזמביק – מלחמת האזרחים במוזמביק, פגעה קשות באוכלוסיית הגנו במוזמביק, ובשנות ה-90 הגנו כמעט ונכחד לחלוטין במדינה, עם עדויות מעטות לקיומו.
במאמץ לשקם את אוכלוסיית בעלי החיים במוזמביק, החל ב-2002 הועברו קרוב ל-2,000 בעלי חיים, ובהם כמה מאות גנו, מהפארק הלאומי קרוגר לפארק הלאומי לימפופו. בין השנים 2004 ל-2007, ובעזרת עמותת קאר, בראשותו של גרגורי קאר, הובאו פרטי גנו לפארק הלאומי גורונגוסה לאחר שנכחדו בו לחלוטין.
טנזניה – על פי הערכה, בשמורת הציד סלוס, קיימים כ-56,000 פרטים.
בפארק הלאומי סאדני שבמזרח טנזניה ניתן למצוא כמה מאות פרטי גנו לבן זקן מזרחי.
גלריה

עדר גנואים בבוטסואנה
נקשניים

| נקשניים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: Pleocyemata
משפחה:: נקשניים
שם מדעי
 Alpheidae

נקשן ממין Alpheus cedrici
נקשניים (שם מדעי: Alpheidae) הם סרטנים מימיים המשתייכים לאינפרא סדרת החסילונים. הם מתאפיינים בצבתות לא סימטריות, כאשר הגדולה ביניהן מסוגלת להפיק צליל חזק במיוחד. בשל יכולתם לירות בועות מים במהירות על טרפם, הם מכונים גם "חסילוני אקדח" או "חסילוני אלפאיד".[דרוש מקור]
משפחת הנקשניים מגוונת ברחבי העולם בתפוצתה ובה כ-1119 מינים בתוך 45 סוגים או יותר. שני הסוגים הבולטים ביותר הם: Alpheus ו-Synalpheus, ובהם עד 250 ו-100 מינים, בהתאמה. רוב הנקשניים מצליחים לחפור מאורות והם תושבים נפוצים של שוניות אלמוגים ושוניות צדפות. בעוד שרוב המינים נמצאים במים טרופיים וחופים מימיים טרופיים, הסוג Betaeus מצוי בימים קרים והסוג Potamalpheops מצוי רק במערות מים מתוקים.
במושבות, הנקשנים יכולים לתקשר קולית מתחת למים. הנקשניים הם המקור העיקרי של רעש באוקיינוס.
תיאור

אורך הנקשנים הוא כ-3–5 ס"מ. מאפיינם הבולט הוא זרועם הגדולה באופן לא פרופורציונלי, שגודלה כחצי מגודל גופם. הצבת יכולה להיות על כל זרוע בגוף, בניגוד לרוב הזרועות שבסופן צבתות הטיפוסיות לחסילונים והיא בעלת מבנה דמוי אקדח העשוי משני חלקים. מפרק המאפשר לחלק "פטיש" לנוע אחורנית לתוך זווית ישרה, כאשר הוא משוחרר. הוא חודר לתוך החלק השני של הצבת, ופולט גל חזק מאוד של בועות אוויר המסוגלות להמם דגים גדולים ולשבור זכוכית, דבר המקשה מאוד על גידול הנקשן באקווריום רגיל.
אקולוגיה

כמה מינים של נקשנים חולקים מאורות במערכת יחסים סימביוזית עם קברנוניים. המאורה בנויה ומטופחת על ידי נקשניים וקברנוניים ומספקים שמירה. הנקשנים שומרים על קשר עם הקברנונים באמצעות מחושיהם המחודדים. הקברנונים מתריעים לנקשנים כשיש סכנה באמצעות תנועת זנב אופיינית, ולאחר מכן שניהם נסוגים לתוך המאורה המשותפת. עד כה נצפה קשר זה במינים שוכני שונית אלמוגים.
ההתנהגות החברתית התגלתה אצל הסוג Synalpheus והמין Synalpheus regalis, החיים במושבות בתוך ספוגים שיכולים להיות מעל 300 חברים, כולם צאצאים של נקבה אחת גדולה, ואולי[דרושה הבהרה] זכר אחד. הצאצאים נחלקים לעובדים המטפלים בחיילים צעירים (בעיקר זכרים) המגנים על המושבה בצבתותיהם הענקיות.
לנקשנים יכולת להפוך את הצבתות לאחור. אם הנקשנים מאבדים את הגפיים החסרות צבת, תיווסף התוספת לצבת הקטנה יותר. מחקרי מעבדה הראו כי ניתוק העצב של הצבת גורם להמרה של איבר קטן לתוך צבת בצד השני. תופעה זו של סימטריה צבתית בחטיפת[דרושה הבהרה] נקשן תועדה רק פעם אחת בטבע.
אפקט ההקשה

הנקשן מתחרה עם בעלי חיים גדולים ממנו בהרבה כגון ראשתן ולבנתן על תואר: "בעל החיים הרועש ביותר בים". הנקשנים סוגרים את הצבת המיוחדת כדי ליצור בועות שיוצרות לחצים אקוסטיים של עד 80 kPa במרחק של 4 ס"מ מן הצבת. כפי שהוא משתרע מתוך הצבת, הבועות מגיעות במהירויות של 100 קמ"ש ומשחרר צליל שמגיע ל-218 דציבלים. הלחץ חזק מספיק כדי להרוג דגים קטנים. הוא מתאים לרמת לחץ של אפס עד שיא של 218 דציבלים ביחס למיקרוסקל אחד (dB re 1 μPa), שווה ערך לרמת מקור של אפס עד לשיא של 190 dB 1 μPa במרחק הייחוס הסטנדרטי של 1 מטר. השיאים נמדדו ברמות המקור בין 185 ו-190 פסקלים ב-1 מטר, בהתאם לגודל של הצבת. ערכים דומים מדווחים על ידי פרגוסון וקלירי. משך הזמן של נקישה הוא פחות מאלפית השנייה.
הצבת יכולה גם לייצר סונולומינסנציה מן הבועות שקורסות. כאשר הבועות קורסות, הן יוצרות אור השקול לאור הנוצר ממקור תרמי בטמפרטורות של מעל 4,700 מעלות צלזיוס. לצורך השוואה, טמפרטורת פני השטח של השמש מוערכת כ-5,500 מעלות צלזיוס. האור[דרושה הבהרה] הוא בעוצמה נמוכה יותר מאשר האור המיוצר על ידי סונולומינסציה טיפוסי אך אינו גלוי לעין בלתי מזוינת. הקשת הנקשנים הוא המופע הראשון הידוע של בעלי חיים המפיקים אור על ידי אפקט זה. לאחר מכן התגלה מופע דומה גם אצל טרפידים המכים בעזרת צבתם בכוח שיכול לגרום גם הוא לבועות סונולומינסציה (אנ'). הנקישה משמשת לציד ולתקשורת. בזמן הציד, הנקשנים בדרך כלל אורבים במסתור, כמו מאורה ומחפשים טרף כמו סרטנאים אחרים או דגים קטנים חולפים, אותם הם קולטים במחושיהם. ברגע שהם מרגישים תנועה ממרחק של סנטימטרים מתוך מחבואם, הם מושכים בחזרה את הצבת, משחררים את הבועות אשר מהממות את הטרף, ואז מושכים אותו למאורה ואוכלים אותו.
מינים

יותר מ-620 מיני נקשניים מוכרים כיום. וכ-45 סוגים. הגדול שבהם הוא Alpheus עם 283 מינים, ו-Synalpheus עם 146 מינים.
Acanthanas Anker, Poddoubtchenko & Jeng, 2006
Alpheopsis Coutière, 1896
Alpheus Fabricius, 1798
Amphibetaeus Coutière, 1896
Arete Stimpson, 1860
נקשן ממין Alpheus leviusculusAretopsis De Man, 1910
Athanas Leach, 1814
Athanopsis Coutière, 1897
Automate De Man, 1888
Bannereus Bruce, 1988
Batella Holthuis, 1955
Bermudacaris Anker & Iliffe, 2000
Betaeopsis Yaldwyn, 1971
Betaeus Dana, 1852
Bruceopsis Anker, 2010
Coronalpheus Wicksten, 1999
Coutieralpheus Anker & Felder, 2005
Deioneus Dworschak, Anker & Abed-Navandi, 2000
Fenneralpheus Felder & Manning, 1986
Harperalpheus Felder & Anker, 2007
Jengalpheops Anker & Dworschak, 2007
Leptalpheus Williams, 1965
Leptathanas De Grave & Anker, 2008
Leslibetaeus Anker, Poddoubtchenko & Wehrtmann, 2006
Metabetaeus Borradaile, 1899
Metalpheus Coutière, 1908
Mohocaris Holthuis, 1973
Nennalpheus Banner & Banner, 1981
Notalpheus G. Méndez & Wicksten, 1982
Orygmalpheus De Grave & Anker, 2000
Parabetaeus Coutière, 1896
Pomagnathus Chace, 1937
Potamalpheops Powell, 1979
Prionalpheus Banner & Banner, 1960
Pseudalpheopsis Anker, 2007
Pseudathanas Bruce, 1983
Pterocaris Heller, 1862
Racilius Paul’son, 1875
Richalpheus Anker & Jeng, 2006
Rugathanas Anker & Jeng, 2007
Salmoneus Holthuis, 1955
Stenalpheops Miya, 1997
Synalpheus Bate, 1888
Thuylamea Nguyên, 2001
Triacanthoneus Anker, 2010
Vexillipar Chace, 1988
Yagerocaris Kensley, 1988
Alpheus randalli עם קברנון מסוג Amblyeleotris
NXT TakeOver: New Orleans

| NXT TakeOver: New Orleans>  הלוגו הרשמי של האירוע.מידע |
| --- | --- | --- |
ארגון: WWE
מותג (ים): NXT
תאריך: 7 באפריל 2018
עיר: ניו אורלינס, לואיזיאנה
אולם: סמות'י קינג סנטר
מספר צופים: 13,955
שיר (י) הנושא: "It Follows" ו-"Lord of Flies" בביצוע Cane Hill
ספונסר (ים): Rocket League 5hour Energy
סדרת אירועי שלם וצפה של ה-WWE
| פאסטליין | :NXT TakeOver New Orleans | רסלמניה 34 |
סדרת אירועי NXT TakeOver
| Philadelphia | :NXT TakeOver New Orleans | Chicago II |
NXT TakeOver: New Orleans היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-7 באפריל 2018, באולם סמות'י קינג סנטר שבניו אורלינס, לואיזיאנה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-19 בסדרת אירועי NXT TakeOver.
חמישה קרבות התנהלו באירוע. בקרב המרכזי, ג'וני גרגאנו ניצח את תומאסו צ'אמפה בקרב ללא סנקציות, וכתוצאה מכך הוא הוחזר להיות חלק פעיל מ-NXT. עוד ברשימת הקרבות, אליסטר בלאק ניצח את אנדרדה "סיין" אלמאס והפך לאלוף ה-NXT החדש, ואדם קול ניצח את EC3, קיליאן דיין, לארס סאליבן, ריקושט וולווטין דרים בקרב סולם משושה ובעקבות זאת הפך לאלוף צפון אמריקה הראשון של NXT.
האירוע זכה לשבחים נרחבים מצד האוהדים והמבקרים. העיתונאי של Wrestling Observer Newsletter, דייב מלצר, העניק ציון של חמישה כוכבים גם לקרב הסולם המשושה על אליפות צפון אמריקה וגם לקרב ללא סנקציות בין גרגאנו לצ'אמפה, כשזאת הפעם הראשונה שמלצר מעניק לשני קרבות של מופע צפון אמריקאי ציון של חמישה כוכבים.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: נייג'ל מקגינס
צוות השידור באנגלית: פרסי ווטסון
צוות השידור בספרדית: קרלוס קבררה
צוות השידור בספרדית: מרסלו רודריגז
כרוז: מייק רום
שופטים: טום קסטור
שופטים: דרייק וורץ
שופטים: אדי אורנגו
שופטים: דארל שארמה
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: פאט מקאפי
אירוע > קרבות מקדימים

האירוע נפתח עם ביצוע מוזיקלי של Cane Hill. הקרב שפתח את האירוע היה קרב סולם משושה על אליפות צפון אמריקה של NXT בין EC3, ריקושט, אדם קול, ולווטין דרים, לארס סאליבן וקיליאן דיין. הקרב הסתיים לאחר שריקושט ניסה לגעת בחגורת האליפות, אך קול דחף את הסולם, שכתוצאה מכך גרם לריקשוט ליפול. לאחר מכן, קול טיפס בסולם, הצליח להוריד את האליפות והפך לאלוף צפון אמריקה הראשון של NXT.
אז, אמבר מון הגנה על אל אליפות הנשים נגד שיינה בייזלר. בייזלר ביצעה על מון את מהלך ההכנעה שלה, הקיריפודה קלאץ', שגרם לאחרונה להתעלף. כתוצאה מכך, בייזלר ניצחה בקרב עקב הכנעה טכנית וזכתה באליפות הנשים.
הקרב שבא לאחר מכן היה קרב זוגות משולש, שבו The Undisputed Era (אדם קול וקייל אוריילי) הגנו על אליפות הזוגות של NXT נגד The Authors of Pain (אקאם ורזאר) ונגד רודריק סטרונג ואלוף בריטניה של ה-WWE, פיט דאן, כשעל הכף הונח גם גביע טורניר הזוגות לזכר דאסטי רודס. בסיום, דאן ביצע על אוריילי את מהלך הסיום שלו, ה-Bitter End, אך סטרונג בלם את דאן בספירת שתיים. לאחר מכן, סטרונג ביצע את מהלך הסיום שלו על דאן והניח את אוריילי על דאן על מנת להצמיד אותו לניצחון, שהעניק לקבוצת ה-The Undisputed Era את ההגנה המוצלחת על תואר אליפות הזוגות ואת גביע טורניר הזוגות לזכר דאסטי רודס. לאחר הקרב, סטרונג ענד על זרועו את סרט קבוצת The Undisputed Era, מעשים אלו גרמו לו להפוך לדמות הרעה ולהצטרף לקבוצתם.
בקרב הלפני אחרון, אנדרדה "סיין" אלמאס (שלווה לקרב על ידי זלינה וגה) הגן על תואר אליפות ה-NXT נגד אליסטר בלאק. כשדעתו של השופט הוסחה, וגה ביצעה על בלאק את מהלך ההוריקארנה מדופן הזירה אל מדרגות הזירה. בלאק ביצע על אלמאס את מהלך הסיום שלו, המיסה השחורה, אך וגה הניחה את רגלו של אלמאס על החבל התחתון, מה שגרם להפסקת ההצמדה בספירת שתיים. אלמאס ביצע פעמיים את מהלך ה-Double knee smash, הפעם הראשונה כשבלאק ישב בפינת הזירה, והפעם האחרת כשבלאק ישב מחוץ לזירה ליד העמוד. אלמאס ניסה להמשיך את המהלך השני אל מהלך ההאמרלוק DDT, אך בלאק נמנע. לאחר מכן, אלמאס הצליח לבצע מהלך זה, אך בלאק הצליח לצאת מהצמדה זו לפני ספירת שלוש. בסיום, וגה קפצה מהחבל העליון, אך אלמאס תפס אותה, מה שאיפשר לבלאק לבצע עליו את מהלך המיסה השחורה, לנצח בקרב ולזכות בתואר האליפות.
אירוע > הקרב המרכזי

הקרב המרכזי של הערב הפגיש את ג'וני גרגאנו לקרב ללא סנקציות מול תומאסו צ'אמפה. גרגאנו ביצע על צ'אמפה את מהלך הפאוורבומב מדופן הזירה אל הרצפה החשופה. הוא המשיך במתקפותיו בעזרת קב ולאחר מכן ביצע את מהלך הסלינגשוט DDT, אך לא הצליח להצמיד את צ'אמפה לספירה מלאה. גרגאנו ניסה לבצע את מהלך ההכנעה שלו, הגרגאנו אסקייפ, אך צ'אמפה הפסיק זאת לאחר שפגע בעיניו של גרגאנו. צ'אמפה השיב בביצוע מהלך ה"פרויקט צ'אמפה". מנגד, גרגאנו ביצע פעמיים את מהלך הסופרקיק. צ'אמפה ביצע שוב את מהלך פרויקט צ'אמפה, אך שוב לא הצליח להצמיד את גרגאנו לספירת שלוש. הוא ניסה לפגוע בגרגאנו בעזרת מגן הברך שלו, אך האחרון הצליח להתחמק ולבצע במקום את מהלך הגרגאנו אסקייפ. גרגאנו העמיק את הכאב של המהלך כשהוסיף על פניו של צ'אמפה את מגן הברך שלו. כתוצאה מכך, צ'אמפה נכנע, מה שהוביל לחזרת גרגאנו להיות חלק פעיל מ-NXT.
ביקורת

האירוע זכה לשבחים נרחבים מצד האוהדים והמבקרים. ג'ין ג'ילו מהעיתון The Times-Picayune תיאר את האירוע כ"היאבקות במיטבה", כשבמרכז הדגיש את ה"היאבקות המרהיבה לצד סיפור מדהים לספר לקהל". עוד כתב כי "המופע נפתח עם אחד הקרבות הטובים ביותר בהיסטוריה של NXT והסתיים עם עוד מועמד לקרב השנה של אחד הסיפורים הגדולים בהיסטוריה של ההיאבקות". ג'ון מור מהאתר Pro Wrestling Dot Net כתב כי "כל קרב נמסר ברמת אירוע ראשי", ותיאר את הקרב המרכזי בין גרגאנו לצ'אמפה כ"סוף מושלם לסיפור ארוך ביניהם". מאטי פאדוק מהעיתון הבריטי The Independent כתב שהאירוע "נמסר בצורה עוצרת נשימה", וכינה אותו "ערב קלאסי של היאבקות שיהיה קשה לשחזר אותו". העיתונאי של Wrestling Observer Newsletter, דייב מלצר, העניק ציון של חמישה כוכבים גם לקרב הסולם המשושה על אליפות צפון אמריקה וגם לקרב ללא סנקציות בין גרגאנו לצ'אמפה, מה שהפך את קרבות אלה לקרב השני והשלישי אשר מקבלים ציון של חמישה כוכבים בשנת 2018.
תוצאות

| מס' | תוצאות | התניות | זמן |
| --- | --- | --- | --- |
| 1 | אדם קול ניצח את EC3, קיליאן דיין, לארס סאליבן, ריקושט וולווטין דרים | קרב סולם משושה אשר קבע את אלוף צפון אמריקה הראשון של NXT | 31:24 |
| 2 | שיינה בייזלר ניצחה את אמבר מון (א) בהכנעה טכנית | קרב יחידים על אליפות הנשים של NXT | 12:56 |
| 3 | The Undisputed Era (אדם קול וקייל אוריילי) (א) ניצחו את The Authors of Pain (אקאם ורזאר) ואת פיט דאן ורודריק סטרונג | קרב זוגות משולש על אליפות הזוגות של NXT ועל גביע טורניר הזוגות לזכר דאסטי רודס | 11:38 |
| 4 | אליסטר בלאק ניצח את אנדרדה "סיין" אלמאס (א) (עם זלינה וגה) | קרב יחידים על אליפות ה-NXT | 18:30 |
| 5 | ג'וני גרגאנו ניצח את תומאסו צ'אמפה בהכנעה | קרב ללא סנקציות עקב ניצחונו של גרגאנו, הוא הוחזר להיות חלק פעיל מ-NXT | 37:06 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > הטורניר לשנת 2018

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר   NXT   צולם ב-2 בפברואר | רבע גמר   NXT   צולם ב-2 בפברואר |  |  | חצי גמר   NXT | חצי גמר   NXT |  |  | גמר   NXT TakeOver: New Orleans | גמר   NXT TakeOver: New Orleans |
:  
|  | שודר ב-14 במרץ | שודר ב-14 במרץ |   |   |  |  |   |   |  |  |
|  | שודר ב-14 במרץ | שודר ב-14 במרץ |   |   |  |  |   |   |  |  |
|  |  הסטריט פרופיטס (אנג'לו דוקינס ומונטז פורד) |  הצמדה |   |   |  |  |   |   |  |  |
|  |  הסטריט פרופיטס (אנג'לו דוקינס ומונטז פורד) |  הצמדה |   |   | שודר ב-28 במרץ | שודר ב-28 במרץ |   |   |  |  |
|  |  הווי משינרי (אוטיס דוזוביץ' וטאקר נייט) |  03:39 |   |   | שודר ב-28 במרץ | שודר ב-28 במרץ |   |   |  |  |
|  |  הווי משינרי (אוטיס דוזוביץ' וטאקר נייט) |  03:39 |   |   |  הסטריט פרופיטס |  הצמדה |   |   |  |  |
|  | שודר ב-7 במרץ | שודר ב-7 במרץ |   |   |  הסטריט פרופיטס |  הצמדה |   |   |  |  |
|  | שודר ב-7 במרץ | שודר ב-7 במרץ |   |   |  The Authors of Pain |  02:30 |   |   |  |  |
|  |  TM-61 (ניק מילר ושיין ת'ורן) |  הצמדה |   |   |  The Authors of Pain |  02:30 |   |   |  |  |
|  |  TM-61 (ניק מילר ושיין ת'ורן) |  הצמדה |   |   |  |  |   |   |  |  |
|  |  The Authors of Pain (אקאם ורזאר) |  07:31 |   |   |  |  |   |   |  |  |
|  |  The Authors of Pain (אקאם ורזאר) |  07:31 |   |   |  |  |   |   |  The Undisputed Era (אדם קול וקייל אוריילי) 2 |  הצמדה |
|  | שודר ב-14 במרץ | שודר ב-14 במרץ |   |   |  |  |   |   |  The Undisputed Era (אדם קול וקייל אוריילי) 2 |  הצמדה |
|  | שודר ב-14 במרץ | שודר ב-14 במרץ |   |   |  |  |   |   |  The Authors of Pain   רודריק סטרונג ופיט דאן |  11:45 |
|  |  רידיק מוס וטינו סבטלי |  הצמדה |   |   |  |  |   |   |  The Authors of Pain   רודריק סטרונג ופיט דאן |  11:45 |
|  |  רידיק מוס וטינו סבטלי |  הצמדה |   |   | שודר ב-28 במרץ | שודר ב-28 במרץ |   |   |  |  |
|  |  SAnitY (אלכסנדר וולף ואריק יאנג) |  03:42 |   |   | שודר ב-28 במרץ | שודר ב-28 במרץ |   |   |  |  |
|  |  SAnitY (אלכסנדר וולף ואריק יאנג) |  03:42 |   |   |  SAnitY |  הצמדה |   |   |  |  |
|  | שודר ב-21 במרץ | שודר ב-21 במרץ |   |   |  SAnitY |  הצמדה |   |   |  |  |
|  | שודר ב-21 במרץ | שודר ב-21 במרץ |   |   |  רודריק סטרונג ופיט דאן |  08:34 |   |   |  |  |
|  |  אוני לורקאן ודני בורץ' |  הצמדה |   |   |  רודריק סטרונג ופיט דאן |  08:34 |   |   |  |  |
|  |  אוני לורקאן ודני בורץ' |  הצמדה |   |   |  |  |   |   |  |  |
|  |  רודריק סטרונג ופיט דאן 1 |  07:14 |   |   |  |  |   |   |  |  |
|  |  רודריק סטרונג ופיט דאן 1 |  07:14 |   |   |  |  |   |   |  |  |
1 מאסטש מאונטיין (טיילר בייט וטרנט סבן) היו אמורים ליטול חלק בטורניר בקרב נגד אוני לורקאן ודני בורץ', אך בסופו של דבר בעקבות פציעה של טיילר בייט לא יכלו להשתתף והזוג שהחליף אותם היה רודריק סטרונג ואלוף בריטניה של ה-WWE, פיט דאן.

2 הקרב היה קרב זוגות משולש שבו "הזוכה זוכה בהכל", כלומר גם באליפות הזוגות וגם בגביע לזכר דאסטי רודס.
ראו גם

NXT - ליגת הפיתוח של ה-WWE
הערות שוליים

↑  ניו אורלינס תארח את שבוע רסלמניה
↑  אנדרדה "סיין" אלמאס יגן על חגורת אליפות ה-NXT נגד אליסטר בלאק
↑  אמבר מון תגן על אליפות הנשים של NXT נגד שיינה בייזלר
↑  קרב זוגות משולש ייערך באירוע; על הכף, אליפות הזוגות של NXT וגביע טורניר הזוגות לזכר דאסטי רודס
↑  קרב סולם משושה יקבע את אלוף צפון אמריקה הראשון של הארגון
↑  ג'וני גרגאנו נגד תומאסו צ'אמפה (קרב ללא סנקציות)
↑  "היאבקות במיטבה" מאת ג'ין ג'ילו. עיתון The Times-Picayune.
↑  הביקורת של ג'ון מור. Pro Wrestling Dot Net.
↑  אירוע שנמסר "בצורה עוצרת נשימה" מאת מאטי פאדוק. עיתון The Independent.
↑  קול הפך לאלוף צפון אמריקה הראשון בתולדות NXT
↑  שיינה בייזלר ניצחה את אמבר מון והפכה לאלופת הנשים החדשה
↑  קול ואוריילי ניצחו את AOP ואת דאן וסטרונג
↑  בלאק ניצח את אלמאס והפך לאלוף ה-NXT החדש
↑  גרגאנו ניצח את צ'אמפה בקרב ללא סנקציות
קרב הסולם המשושה אשר קבע את אלוף צפון אמריקה הראשון של NXT. הקרב קיבל ציון של חמישה כוכבים מדייב מלצר
בעיות אכילה והאכלה אצל תינוקות ופעוטות

האכלת תינוק
בעיות אכילה והאכלה אצל תינוקות ופעוטות כוללות קשת רחבה של תופעות. הבעיות עשויות לנבוע מגורמים רפואיים, רגשיים או התפתחותיים. אצל 25–45% מאוכלוסיית הילדים הבריאים ואצל כ-80% ילדים עם בעיות התפתחותיות קיימות בעיות אכילה. 1–5% מהילדים סובלים מבעיות אכילה ברמת חומרה שגורמת לכשל בשגשוג (אנ'). הגורמים הנפוצים ביותר לבעיות האכילה קשורים בהיבטים התנהגותיים בזמן הארוחה.
הקשיים העולים סביב תהליך האכילה וההאכלה משפיעים על האינטראקציה בין ההורים לילדם. ההורים עשויים לחוש דאגה, תסכול וחוסר אונים. מעבר לכך, לבעיות אכילה בשנים הראשונות לחיי הילד עשויות להיות השלכות על המשך התפתחותו. פנייה לאיש מקצוע לשם אבחון וטיפול מתאים מסייעים להתגבר על הקושי ולמנוע בעיות נוספות.